Rezumatul Studiului 6 - Închinaţi-vă Creatorului

1. **Cui trebuie să ne închinăm?**
   * **Închinarea la idoli.**
     + În ciuda clarelor porunci ale lui Dumnezeu, poporul Israel şi-a făcut dumnezei în formă de viţei pentru a li se închina (Exod 32:4, 1 Împăraţi 12:28).
     + După ceva timp, ei au început să se închine şi înaintea altor zei şi au devenit precum aceştia: capricioşi, însetaţi de sânge şi imorali…
     + Ca o consecinţă firească a faptului că au încetat să se închine unui Dumnezeu drept, pentru a se închina unuia nedrept, ei au început să se comporte nedrept cu ceilalţi în loc să manifeste dreptate.
   * **Închinarea înaintea Creatorului.**
     + De ce să ne închinăm Domnului ? (Deut. 10:17-22; Ps. 146:5-10; Is. 61:11)?
     + Dumnezeu este drept şi milostiv. Lui mereu i-a păsat de poporul Său şi de nevoiaşi şi nenorociţi în special.
2. **Cum trebuie să ne închinăm?**
   * **Închinarea făţarnică.**
     + Isaia 1:10-17 acuză cu asprime închinarea din Templu din acele vremuri.
     + De ce le respingea Dumnezeu forma de închinare?
     + Dumnezeu nu acceptă închinarea făţarnică a celor care nu înfăptuiesc dreptatea şi nu le pasă de suferinţele şi asupririle celorlalţi.
     + Sacrificiul pe placul lui Dumnezeu constă în înfăptuirea dreptăţii şi a milei (Mica 6:6-8).
     + Fariseii se comportau precum oamenii religioşi din timpul lui Isaia. Ei credeau că practicile lor religioase îi îndreptăţeau doar pe ei să aibe o relaţie cu Dumnezeu, dar aceştia asupreau pe săraci şi ignorau pe nevoiaşi.
     + Cea mai dură predică a lui Isus împotriva închinării făţarnice lipsite de milă se găseşte în Matei 23.
     + Isus nu critica formele externe ale închinării („Pe acestea trebuia să le faceţi”, v. 23), ci tratarea necinstită a celor neajutoraţi.
     + Formele închinării noastre nu pot înlocui tratarea celorlalţi într-un mod corect, demn şi milostiv.
   * **O viaţă de închinare.**
     + Poporul nu putea înţelege de ce Dumnezeu nu-i asculta când posteau, când în realitate ei îşi căutau propriile interese asuprindu-şi muncitorii (Isaia 58:1-5).
     + Închinarea înaintea lui Dumnezeu implică compasiune pentru ceilalţi (v. 6), predarea sinelui şi bucuria de a fi în compania Sa (v. 13-14).
     + Dumnezeu a promis binecuvântări ca răsplată pentru adevărata închinare: „Eu te voi sui pe înălţimile ţării, te voi face să te bucuri de moştenirea tatălui tău Iacov ” (v.14).